

ที่ มท ๐๘๑๖.๒/ว  กรมส่งเสริมการปกครองท้องถิ่น

 ถนนนครราชสีมา เขตดุสิต
 กทม. ๑๐๓๐๐

 ตุลาคม ๒๕๖7

เรื่อง แจ้งปฏิทินการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค)
 ภาคเรียนที่ ๒ ปีการศึกษา ๒๕๖7

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๒๐๗๑ ลงวันที่ ๑๗ พฤษภาคม ๒๕๖๗

 ๒. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๒/ว ๓๖๙๐ ลงวันที่ ๒๙ สิงหาคม ๒๕๖๗

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๕๐๖๒/๒๕๖7

ลงวันที่ ๒๑ ตุลาคม ๒๕๖7 จำนวน 1 ชุด

 ตามที่ กรมส่งเสริมการปกครองท้องถิ่นได้แจ้งปฏิทินการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ 1 ปีการศึกษา 2567 เพื่อให้การจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ 1 ปีการศึกษา 2567 เป็นไปด้วยความเรียบร้อยตามหลักเกณฑ์กองทุนเพื่อความเสมอภาคทางการศึกษา ความละเอียดแจ้งแล้ว นั้น

 กรมส่งเสริมการปกครองท้องถิ่น ได้รับแจ้งจากกองทุนเพื่อความเสมอภาคทางการศึกษาว่า เพื่อให้การจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ ๒ ปีการศึกษา ๒๕๖๗ เป็นไปตามหลักเกณฑ์กองทุนเพื่อความเสมอภาคทางการศึกษา จึงขอความร่วมมือจังหวัดแจ้งองค์กรปกครองส่วนท้องถิ่น ดำเนินการ ดังนี้

๑. แจ้งปฏิทินการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ ๒ ปีการศึกษา ๒๕๖๗ ให้สถานศึกษาทราบ เพื่อให้สามารถดำเนินการได้ทันระยะเวลาที่กำหนด

๒. ตรวจสอบรายชื่อสถานศึกษาที่ยังไม่บันทึกรายงานผลการดำเนินงานจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) (ข้อมูล ณ วันที่ ๒๙ มีนาคม ๒๕๖๗) โดยสามารถบันทึกข้อมูล ผ่านเว็บไซต์ cct.eef.or.th ตามคู่มือแนวทางการดำเนินการติดตามผลการจัดสรรเงินอุดหนุนแบบมีเงื่อนไข

/๓. แจ้งประชาสัมพันธ์ ...

-2-

๓. แจ้งประชาสัมพันธ์ให้สถานศึกษาเข้าร่วมรับชมการสื่อสารแนวนโยบายการทำงานและจุดเน้นย้ำการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ ๒ ปีการศึกษา ๒๕๖๗ ผ่านช่องทางการสื่อสาร เพจเฟซบุ๊ก “ระบบคัดกรองเพื่อความเสมอภาคโรงเรียน อปท.” และสร้างความเข้าใจและให้คำแนะนำสถานศึกษาในการดำเนินงาน รวมทั้งกำกับ ติดตาม สถานศึกษาในการบันทึกข้อมูลให้มีความถูกต้อง ครบถ้วนตามที่กองทุนเพื่อความเสมอภาคทางการศึกษากำหนด

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น
กลุ่มงานยุทธศาสตร์การพัฒนาการจัดการศึกษาท้องถิ่น

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวศิริพรรณ สิงห์ห่วง โทร 09 8830 7972

 นางสาวณัฐชนก ปานเงิน โทร. ๐๙ ๘268 3875

รอง .อสถ.............................

ผอ.กศ..................................

ผอ.กง.ยศ.............................

หน.ฝ....................................

จนท.....................................